परीक्षा केंद्रों पर धारा 144, फिर भी भीड़ 6 नकलची छात्र पकड़े, देर से बंटा पेपर
बोर्ड परीक्षाओं में परीक्षा केंद्रों के बाहर भीड़ को पुलिस और प्रशासन नहीं हटा पा रहा है। ऑब्जेक्टिव टाइप प्रश्नों का हल जानने के लिए ज्यादातर छात्र भी परीक्षा केंद्रों के बाहर 8.30 बजे तक खड़े रहे। केंद्र के बाहर उन प्राइवेट स्कूलों का स्टाफ भी देखा गया जिनके छात्र वहां परीक्षा दे रहे हैं।
सिटिंग प्लान बदलने से परेशानी: पेपर में ज्यादातर परीक्षा केंद्रों पर सिटिंग प्लान व पर्यवेक्षक बदल दिए गए, जिससे छात्र परेशान हुए।
देर से बंटा पेपर: गर्ल्स हायर सेकंडरी स्कूल में परीक्षा देने पहुंचे छात्रों ने आरोप लगाया कि यहां पर पेपर लेट बांटा गया। छात्रों का कहना था कि यहां पर पर्यवेक्षकों ने घंटी ही नहीं सुनी जिसकी वजह से पेपर बंटने में देरी हुई। डीईओ विकास जोशी का कहना है कि पेपर देरी से बंटने की सूचना मिली थी जिस पर केंद्राध्यक्ष से बात की गई थी उनका कहना था कि जो छात्र देरी से कैंपस में आए थे उनकी चेकिंग के बाद कमरों में भेजा गया, इन्हें ही पेपर लेट मिला था। डीईओ ने केंद्राध्यक्ष से प्रतिवेदन मांगा है। वहीं परीक्षा में अलग-अलग केंद्रों पर छह नकल प्रकरण बनाए गए हैं।
पैर में फ्रेक्चर होने के बाद भी परीक्षा देने पहुंची छात्रा नंदिनी कुशवाह।
hin_Deva hin_Deva hin_Deva hin_Deva hin_Deva